‏‏‏ל' תשרי, תשפ"ג ‏25 אוקטובר 22

**פרוטוקול**

**ישיבת מועצה מן המניין 08/2022**

**שהתקיימה ביום שלישי ל' בתשרי תשפ''ג, ה-24/10/2022**

**במליאת המועצה**

**משתתפים:**

מר סלים ג'בר ראש המועצה

ראני נוג'י'דאת חבר מועצה

עידית נס חברת מועצה

חן האמירי חבר מועצה

מר איתן שדה גזבר המועצה

מר עודד אפיק יועמ''ש

מר רפאל בנימין אשכנזי מבקר המועצה

מוזמנים:

מר חליל סאלח מנהל מחלקת חינוך

מר מוחמד עיסא מנהל מתנ''ס

מר יששכר בן חיים יועץ

רשמה: גב' רוחמה כהן

**על סדר יום:**

1. אישור חוקי עזר לאחר עדכון תעריפים שאושר ע"י חברת ג'יגה:

* חוק עזר לאבו גוש (סלילת רחובות), התשפ"ג-2022
* חוק עזר לאבו-גוש (שטחים ציבוריים פתוחים), התשפ"ג-2022
* חוק עזר לאבו גוש (תיעול וניקוז), התשפ"ג-2022

1. הארכת הכהונה למבקר המועצה מר רפאל בנימין אשכנזי מעבר לגיל 70 (עד גיל 71).
2. אישור נציגת ציבור בהנהלת המתנ''ס גב' עבדאלרחמן רנין.
3. אישור מורשה חתימה בבית ספר.
4. עדכון תקציב המועצה 2022 – גפ"ן.

**דיון והחלטות:**

**סלים ג'בר- ראש המועצה:**

פותח את הישיבה ומברך את הנוכחים.

**סעיף 1: עדכון תעריפי חוקי עזר- עדכון תעריפים חדשים לאחר בדיקה חברת ג'יגה:**

1. **היטל שצ''פים**
2. **היטל תיעול וניקוז**
3. **היטל סלילת כבישים ומדרכות**

**ראני- חבר מועצה:**

בדקתם מול המחוז?

**יששכר- יועץ:**

זה השלב הבא. המועצה הקודמת לא אישרה (לפני כ- 3 שנים). כאשר מוניתם למועצה הנוכחית הנושא הובא לישיבה הראשונה והחוקים אושרו, אבל משרד הפנים דורש מכל רשות לעדכן אחת ל-5 שנים ואנו "הפסדנו" 3 שנים, והוחלט בעצה אחת עם משרד הפנים שעדיף להתחיל מחזור חדש. בהתאם לכך הגשנו בקשה לג'יגה שזה גוף המוסמך מטעם משרד הפנים לאישור תעריפים. האישור ניתן ולכל חוק עזר יש את האישור עם הפירוט של התחשיב. מציג את האישורים. המודל שנבחר הוא של שכונת המצפה השכונה החדשה, הסטנדרטים השתדרגו והשתפרו ועדיף לבנות מודל משקף. יש את נתוני העלויות והתוצאה היא שהתעריפים הם לפי הפירוט שבמסמך שלפניכם. החיוב נעשה גם לחלק בנוי וגם לחלק שהוא מגרש, יש סיבסוד בנוסף ולכן יש הפחתה של 40% בתעריפים.

**סלים ג'בר- ראש המועצה:**

במצפה יש גם שכונות ותיקות.

**יששכר- יועץ:**

הסבסוד יכול להיות במענקים או בהלוואות.

**ראני- חבר מועצה:**

לא הבנתי איך הגעת ל-40%.

**איתן- גזבר המועצה:**

יש למשל השתתפות משרד השיכון ומשרד התחבורה.

**יששכר- יועץ:**

זה לא מדע מדויק, אין אחידות כי זה לא אגרה זה היטל סוג של מס. תושב שיבנה בית משלם 17% מע''מ גם פה יש היטל, הכסף הזה יישאר בקופת המועצה וישמש לצרכים חשובים של התושבים. הנטל הוא לא דרמטי גם כאשר משלמים נמצא במועצה לרווחת התושבים. יש יתרונות למשילות ומינהל תקין. בהרבה רשויות אין חוק עזר לשצ''פ, אין מוטיבציה לבנות שצ''פים.

**ראני- חבר מועצה:**

שצ''פים זה לא רק שטח שמגדרים אותו, אלא לבנות גנים ציבורים לטובת התושבים. איך המצב בהשוואה לרשויות אחרות?

**יששכר- יועץ:**

אנחנו נמצאים בממוצע ביחס לכל הפרמטרים. ניתחתי מה יהיו העלויות לכל משק בית ושטח הקרקע.- מקריא נתונים תעריפים מתוך הטבלה להמחשת שיעור ההיטלים.

**עודד- יועץ משפטי:**

הבסיס הוא מדד חודש יוני 2022? (מדד המחירים לצרכן)

**יששכר- יועץ:**

נכון. אחרי שתאשרו את הנתונים.

**איתן- גזבר המועצה:**

יש לתקן ולכתוב שרק עלייה במדד תיחשב.

**עודד- יועץ משפטי:**

לדעתי זה יכביד על אישור החוק במשרד הפנים ויאריך את התהליך.

**איתן- גזבר המועצה:**

אתם פה לשנה, אבל בעוד כמה שנים אני אתקע עם מועצה שלא תאהב את חוקי העזר גם ההיטלים האלו יכולים לעזור בתקציב הרגיל ולאזן גירעון צפוי של 5 מיליון לתקציב 2023.

**סלים ג'בר- ראש המועצה:**

באבו גוש 95% בניה לא חוקית. כולל בניה על הכביש. למשל כל הבניה מצד ראש המועצה הקודם, בניה מעל 6000 מטר על הכביש. כמו כן המצב הסוציואקונומי פה נמוך מאוד.

**ראני- חבר מועצה:**

אם אין כסף אי אפשר לבנות תשתיות. יש הרבה מענקים שתלויים בחוקי עזר, לטווח הארוך, 40% הפחתה זה סביר.

**איתן- גזבר המועצה:**

בשוק החופשי הכל צמוד לעלייה במדד, צריכים לזכור שלא היו פה 30 שנים חוק עזר.

**ראני- חבר מועצה:**

זה כבר דיון שני בנושא, אני מציע לשנות את התעריף המעודכן ללא השינוי המוצע ע"י הגזבר בנושא המדד.

**איתן- גזבר המועצה:**

אני בדעה שתאשרו לי העלאה בלבד במדד ואם יהיו הערות במשרד הפנים אז נדון וזה ללכת על הבטוח.

אם החומרים לפי מדד התשומות איך המחירים נמדדים לפי מדד המחירים לצרכן. צריכים לעבור מחדש על נוסח חוקי העזר ולנסח שוב. הנוסח לא נראה לי תקין, צריך לתקן את הניסוח.

**יששכר- יועץ:**

לאורך הזמן המדד לא יורד.

נוכל להודיע תיקון שלא יהיה מצב שיהיה כגרסיה וזה נותן הגנה שהתעריף לא יישחק. לקבוע בסיס ושלא יהיה פחות מזה.

**סלים ג'בר- ראש המועצה:**

זה לא קל אני מדבר כתושב גם אין אזור מסחרי תעסוקה בקושי יש הכנסות מארנונה ויש עלויות פינוי אשפה גבוהות. מצד שני צריך לפתח את הכפר קשה לי להצביע אך לטובת הכפר לנגד עיני לדעתי התושבים לא יגישו תוכניות.

**חליל- מנהל מחלקת חינוך:**

אני מדבר כאן כתושב. רוח החוק היא טובה הכוונה לספק עוד שירותים לכפר שתהיה רווחה מצד שני הכפר עני אולי אפשר לחשוב על תשלום קבוע פר יחידה. יש היטל השבחה, גיחון ועוד היטלים שונים. צריך למעלה מחצי מיליון התור התחלה. אתה לוקח גם עבור האדמה וגם עבור הבניה.

**יששכר- יועץ:**

זה המודל של משרד הפנים. התעריפים צריכים לכסות את העלויות. אפשר לנסח בחוק עזר שמשלמים על הקרקע וכל אחוז בניה יחויב.

**איתן- גזבר המועצה:**

צריכים להתמקד בלוחות זמנים.

**סלים ג'בר- ראש המועצה:**

ממליץ שהתשלום יהיה לפי מספר המטרים שבונים ואחוז יחסי של הקרקע- לא על כל הקרקע.

**איתן- גזבר המועצה:**

החוקים הם לפי חוק המדינה, אין מודל כזה בשום מקום.

**ראני- חבר מועצה:**

אולי להעלות את המרכיב של הבנוי ולהוריד מרכיב של הקרקע הכל שאלה אם יש הרבה כאלו קרקעות.

**איתן- גזבר המועצה:**

מבקש להתמקד במה שרשמנו לדיון אני מסתכל כרגע רק על המינכול ופחות מהתושבים.

**ראני- חבר מועצה:**

מציע הסדרי גביה לגבי ההיטלים על הקרקע.

**עידית- חברת מועצה:**

יש לבחון אפשרות של הסדרי גביה בקרקעות גדולות אשר ממומש בגינם בניה חלקית בלבד.

**הצבעה:**

**בעד אישור חוקי העזר הכוללים תעריפים מעודכנים:**

* חוק עזר לאבו גוש (סלילת רחובות), התשפ"ג-2022
* חוק עזר לאבו-גוש (שטחים ציבוריים פתוחים), התשפ"ג-2022
* חוק עזר לאבו גוש (תיעול וניקוז), התשפ"ג-2022

**בעד: ראני, עידית, חן**

**נמנע: סלים**

**סעיף 2: הארכת הכהונה למבקר המועצה מר רפאל בנימין אשכנזי מעבר לגיל 70.**

**\*\* המבקר יוצא מהישיבה.**

**סלים ג'בר- ראש המועצה:**

המבקר רפאל אשכנזי מועסק במועצה החל משנת 1998, הוא הגיע לגיל 70 ואנחנו מבקשים להאריך לו את הכהונה עד לגיל 71. יש לנו ניסיון מצוןין עם רפאל משך 24 שנים, ואני ממליץ שהוא יישאר איתנו עוד שנה זה טוב לכפר וטוב ליישוב.

**ראני- חבר מועצה:**

איך התפקוד שלו?

**סלים ג'בר- ראש המועצה:**

מצוין.

**עודד- יועץ משפטי:**

אני מפנה אתכם לחוזר מנכ"ל משרד הפנים 4/2014. אנחנו פנינו למשרד הפנים עם שורה של נימוקים להארכת כהונתו של המבקר, ונענינו בהפניה לכך שהדבר אפשרי בכפוף להוראות חוזר המנכ"ל. מקריא את סעיפים 11-12 לחוזר. כשמדובר בעובדים בכירים לא נדרשת חוו"ד של הוועדה להארכת שירות ודי באישור מליאת המועצה, לאחר פנייה של ראש המועצה שמפרטת טעמים מיוחדים שיירשמו. הטעמים האלה מצוינים במכתב שמוצג בפניכם.

**אישור הארכת הכהונה למבקר המועצה מר רפאל בנימין אשכנזי מעבר לגיל 70 ועד גיל 71.**

**אושר פה אחד.**

**סעיף 3 : אישור נציגת ציבור בהנהלת המתנ''ס גב' עבדאלרחמן רנין.**

**עידית- חברת מועצה:**

המתנ''ס הוא עירוני? כמה חברים?

**מוחמד עיסא- מנהל מתנ''ס:**

1/3 עובדי רשות, 1/3 נציגי ציבור.

**עודד- יועץ משפטי:**

קיבלתי מהמועמדת אסמכתאות להשכלה אקדמית שעומדת בדרישות. חסר עדיין שאלון מפורט שלאחריו אתן חוות דעת.

**ראני- חבר מועצה:**

אם היא עובדת דרך המועצה היא יכולה להיות בשליש של עובדי מועצה ולא נציגי ציבור.

**מוחמד עיסא- מנהל מתנ''ס:**

היא עובדת מועצה.

**עודד- יועץ משפטי:**

אם כך יש לתקן את הסעיף ולציין שהיא תמונה כעובדת מועצה.

**עידית- חברת מועצה:**

ההצבעה תהיה בכפוף לשאלון ניגוד עניינים ואישור יועמ''ש.

מוחמד מנהל המתנס – אין צורך בנציגת נוספת מעובדי המועצה אם כך אני מוריד את מועמדותה

**סעיף 4 -אישור מורשה חתימה בבית ספר השלום**

סלים : יש לאשר מורשה חתימה את מנהלת בית הספר השלום במקום אימרן שעזב .

**החלטה : גב' עפרה עיאד ת.ז 061222402 אושרה כמורשית חתימה לבית ספר השלום.**

**אושר פה אחד**

**סעיף 5- דו''ח ממונה תלונות ציבור לשנת 2021.**

**רפאל- מבקר המועצה:**

מציג בפניכם את דו"ח ממונה תלונות הציבור לשנת 2021. מקריא מתוך מצגת. ישנן תלונות הנובעות מסכסוכים פוליטיים ולאו דווקא קשורות למועצה וישנן תלונות גם שאינן מוצדקות. בחוק ניתנה אפשרות לממונה תלונות ציבור לבדוק ולהחליט בנושא. התלונות מוגשות בכתב או בע"פ או טלפונית. אני בודק את אמיתות התלונה ובודק מול מנהל המחלקה. בשנת 2021 התקבלו 25 תלונות. ירידה בתחום הגביה המוניצפלית בסך שך 25%. יש פירוט התלונות בדו''ח.

**עידית- חברת מועצה:**

קראתי את הדוח לדעתי צריך לדבר מעבר לסטטיסטיקה יש תלונות שצריך לדבר עליהם לעומק.

**רפאל- מבקר המועצה:**

מסכים, יש מה לטפל בתלונות ויש מקום להשקיע בהסברה. כדאי לזמן ישיבה על ממצאים וסוגים כאלה של תלונות. (פונה לאריאל).

**עידית- חברת מועצה:**

חלק מהנושאים הם עקרוניים שדורשים התייחסות הוזכר פה למשל הנושא של האתר. ירידה זה רק סטטיסטיקה. משתתפת בכך שתוצג תוכנית לתיקון הליקויים ע''י ישיבה בין המנכ''ל למבקר המועצה. צריך אתר לפרסום מענה. לפי הרשימה חסר הרבה מאד חומר.

**איתן- גזבר המועצה:**

היה אתר עד 2018 קיבלנו תקציב לאתר מתקדם פרויקט שלא הצליח. השאיפה היא לאתר משופר וכך צריך להיות בכל הנושאים.

**סעיף 5- אישור מורשה חתימה בבית ספר**

**איתן- גזבר המועצה:**

במשרד החינוך זיהו שהבעיות אינן זהות בכל היישובים ואז החליטו לתת גמישות ניהולית פדגוגית. כל רשות תתכנן את הצרכים לפי הדרישות הם נתנו חלק מסוים מהתקציב הגלובלי. בתי ספר עשו תוכנית לפי הצרכים שלהם, התקציב שלנו הוא 198,000.

בתי הספר רושמים את הפעולות אצלם אבל זה לא בא לביטוי בתקציב המועצה. הגזברות אמורה לעשות בקרה על המערכת הכספית שלהם. אנו עושים בקרה שוטפת באמצעות רואה חשבון (שאדי).

**חליל- מנהל מחלקת חינוך:**

יש בעיה של רצפים מעבר משלב חינוכי חשבו על תגבור דרך הסל הרשותי לתקצב פעולות לכיסוי הפיגורים בבתי הספר הלכנו על חלוקה קצת שונה, החלוקה מוצגת בפניכם. משתדלים להציע תוכנית לימודים פדגוגית שמשיקה עם העולם המודרני הטכנולוגי מדע רובוטיקה ומחשבים. התוכנית עדיין לא סופית. נתנו הארכה להגשת תוכנית גפ''ן עד ל- 01/12/22.

**ראני- חבר מועצה:**

יש פה השתתפות הורים?

**איתן- גזבר המועצה:**

לא יש מצ'ינג 5%.

**חליל- מנהל מחלקת חינוך:**

התוכנית אולי תוכל לפתור 10%מהבעיות באבו גוש. אחרי שיאשרו במשרד החינוך אשמח לעדכון.

אושר פה אחד

**סלים ג'בר- ראש המועצה:** מבקש להעלות נושא נוסף, מהנדס המועצה עבר ניתוח קשה ומבקש כיסא אורתופדי להקל על הגב שלו, המחיר של הכיסא 2,400 ש''ח.

**איתן- גזבר המועצה:** אני התנגדתי לאישור.

**ראני- חבר מועצה:** יש אישור מרופא שיש לו כאבי גב תחתון? הצעתי חצי חצי בהשתתפות.

**סלים ג'בר- ראש המועצה:** זהו מקרה חריג.

**ראני- חבר מועצה:**לדעתי זה לא נושא לדיון במליאה.

**עידית- חברת מועצה:** מסכימה.

**איתן- גזבר המועצה:** מוזמנים ב-10/11/2022 לטקס קרית הספורט.



העתק: משתתפים

משרד הפנים